Syv personer blev mandag morgen kørt til behandling på Thy Mors sygehus, da to biler var stødt frontalt sammen på Brunhøjvej i Bjergby. Der befandt sig børn i begge biler, der var involveret i uheldet. I den ene sad en kvinde med sine to børn, hun kom kørende i en sort Peugeot, der på grund af spejlglatte veje ramte ind i en modkørende bil, hvor der sad to voksne og to børn. Falck måtte sende fem ambulancer til ulykkesstedet. Vejen var dog så spejlglat, at selv redningsfolkene havde svært ved at stå fast, det skriver Limfjord Update. Førerne af begge biler klagede over nakkesmerter. De blev kørt til check på sygehuset, men ifølge indsatsleder Mogens Hansen ser det ud til at alle er sluppet forholdsvis billigt fra ulykken.

Referat:
En alvorlig trafikulykke i Bjergby sender onsdag morgen syv personer på hospitalet.